《舟中寒雨二首 其二》
明代·卢龙云

寒风催改岁，阴谷待回春。旅鬓星星短，行厨日日贫。

室家携自累，僮仆转相亲。即道京华好，难忘旧隐沦。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。